Cities: Skylines

Cities: Skylines (בתרגום חופשי לעברית: ערים: קווי רקיע; נהגה כ-סיטיס: סקייליינס) הוא משחק וידאו מסוגת הבניית ערים וסימולציות ניהול ובנייה שפותח על ידי Colossal Order ומופץ על ידי Paradox Interactive, אשר יצא לאור למערכות ההפעלה Microsoft Windows, לינוקס ו-macOS ב-10 במרץ 2015 לקונסולת המשחקים Xbox One ב-21 באפריל 2017, לקונסולת המשחקים פלייסטיישן 4 ב-15 באוגוסט 2017 ולקונסולת המשחקים נינטנדו סוויץ' ב-13 בספטמבר 2018. במשחק, המשוחק ביחידות, השחקנים מתכננים ובונים ערים על ידי בניית תשתיות ואזורים, שליטה במיסוי, בנייה ותחזוקה של שירותים ותחבורה ציבורית תוך שמירה וניטור התקציבים, רמת הזיהום, בריאות הציבור ותעסוקתם. בנוסף השחקנים יכולים לנהל את העיר במצב ארגז חול, אשר מאפשר להם טווח פעולה רחב יותר.

Cities: Skylines מהווה התקדמות משמעותית בפיתוח משחקי סדרת Cities in Motion על ידי Colossal Order, אשר התרכזו בעיקר בעיצוב תחבורה ציבורית יעילה. בעוד שצוות המפתחים חשב כי יש לו את המיומנויות הטכניות הנדרשות על מנת להרחיב אותו למשחק בניית ערים מלא, המפיצה Paradox דחתה את הרעיון בטענה כי סדרת משחקי הווידאו סים סיטי כבר שולטת בז'אנר. אף על פי כן, בעקבות ביקורות שליליות רבות על המשחק SimCity אשר יצא לאור ב-2013, המפיצה אישרה את המשך פיתוח המשחק. מטרת המפתחים הייתה ליצור מנוע משחק המסוגל לדמות את הפעילויות היומיומיות של כמיליון אזרחים ייחודיים, תוך כדי שמירה על פשטות, כך שהשחקנים יוכלו להבין בקלות מה מתרחש בעיר שתכננו, עיצבו ובנו. הסימולציות כוללות עומסי תנועה מציאותיים ועומסים בשירותי העיר ובמחוזותיה. מאז ההוצאה לאור של המשחק, הרחבות רבות ותוכן נוסף להורדה (DLC) יצאו לאור. כמו כן, המשחק בנוי לעבוד עם יצירות ומודים מותאמים אישית של הקהילה.

המשחק זכה לביקורות חיוביות רבות ונחשב להצלחה מסחרית, כאשר נכון ליוני 2022 נמכרו בסך הכל 12 מיליון עותקים של המשחק לכל הפלטפורמות.

== משחקיות ==
בתחילת המשחק מקבל השחקן שטח אדמה ריבועי בגודל של 4 קמ"ר שמחובר לכביש מהיר, וסכום כסף התחלתי. עליו לסלול דרכים חדשות בתוך השטח שהוקצה, לקבוע אזורי שימוש למגורים, מסחר ותעשייה, להקים תשתית להפקת חשמל, מתקן לשאיבת מים, מערכת ביוב ומטמנת פסולת. בנוסף עליו לקבוע מדיניות של מיסוי מוניציפלי, ולספק שירותים ציבוריים לתושבים כמו בתי ספר, כיבוי אש, שיטור עירוני, מרפאות, תחבורה ציבורית, בתי קברות, ופארקים ציבוריים.

המשחק מאפשר להקים עיר מטרופולינית שמכילה עד מיליון תושבים. תושבי העיר אינם מסתובבים באופן אקראי ברחבי העיר, אלא מקיימים שגרת חיים המתנהלת בין מקום המגורים, מקום התעסוקה ומוקדי המסחר והבילוי המובחנים של כל אחד מהתושבים. התושבים והעסקים הפועלים בעיר מגיבים על המדיניות שקובע השחקן, וככל ששביעות רצונם גבוהה יותר, גובר הביקוש למגורים ולעסקים נוספים להגיע לעיר. מנגד, ככל ששביעות רצונם של התושבים והעסקים נמוכה יותר, הביקוש ירד והתושבים והעסקים המקומיים יחלו לעזוב את העיר.

ככל שהעיר מתפתחת וגדלה, מקבל השחקן אפשרויות חדשות ומתקדמות יותר. לדוגמה, בניית מכון טיהור שפכים שתאפשר להימנע מהזרמת הביוב לנהר, קביעת אזורי מגורים בבניה צפופה המאפיינת עירוניות מתחדשת, הקמת רכבות תחתית ורכישה של קרקעות הגובלות בעיר על מנת להגדיל את שטחה. התפתחות העיר מייצרת גם אתגרים חדשים של עומסי תנועה, זיהום אוויר מוגבר וצורך גובר בשירותים עירוניים מתקדמים כמו אוניברסיטה, בית חולים ונמל תעופה.

המשחק מאפשר לסמן אזורים מסוימים כמחוזות ולהחיל עליהם מדיניות נפרדת מזו של שאר חלקי העיר. כך, על כל מחוז יכולים להיות מוטלים תעריפי מס שונים, וניתן לקבוע כי באזור שמיועד לתעשייה במחוז מסוים תתאפשר רק תעשיית עץ או חקלאות.

== חבילות הרחבה ==
מאז יציאת משחק המקורי לשוק, יצאו מספר חבילות הרחבה שהרחיבו את גבולות המשחק המקורי:
{| class="wikitable mw-collapsible"
|-
! colspan="6" style="background:#B0C4DE;" | רשימת ההרחבות למשחק
|-
|style="padding:0; border:none;"|
{|class="wikitable" style="border:none; margin:0; width:100%;"
|-
! style="background:#ccc;" | שם ההרחבה
! style="background:#ccc;" | תאריך הוצאה לאור
! style="background:#ccc;" | תיאור
|-
| style="text-align:center;"| After Dark
! scope="row" | 24 בספטמבר 2015
| הוספת מבני תיירות וחיי לילה כמו קזינו ומלונות יוקרה. ההרחבה שוחררה עם עדכון חינמי שהוסיף מחזור יום-לילה למשחק.
|-
| style="text-align:center;"| Snowfall
! scope="row" | 18 בפברואר 2016
| הוספת שלג ותופעות אחרות של מזג אוויר חורפי, ואפשרויות גרפיות חדשות המאפשרות לשנות את פני השטח הפיזיים במשחק.
|-
| style="text-align:center;"| Match Day
! scope="row" | 9 ביוני 2016
| הרחבה חינמית המאפשרת להקים בעיר אצטדיון פוטבול.
|-
| style="text-align:center;"| Natural Disasters
! scope="row" | 29 בנובמבר 2016
| ההרחבה מאפשרת מגוון של אסונות טבע כמו שרפות, רעידות אדמה וצונאמי. ההרחבה שוחררה עם עדכון חינמי שהוסיף תחנות רדיו לעיר.
|-
| style="text-align:center;"| Pearls From the East
! scope="row" | 22 במרץ 2017
| הוספת מבנים ומאפיינים בהשראת מזרח אסיה, כמו מקדש סיני וגן חיות של פנדות ענק.
|-
| style="text-align:center;"| Mass Transit
! scope="row" | 18 במאי 2017
| הוספת אמצעי תחבורה ציבורית לרבות רכבל, מונורייל, ספינת אוויר ומעבורת. ההרחבה שוחררה עם עדכון חינמי שהוסיף שמות רחובות והיכולת לנהל צמתים על ידי רמזורים ותמרורים.
|-
| style="text-align:center;"| Concerts
! scope="row" | 17 באוגוסט 2017
| מיני-הרחבה המאפשרת הקמת אתרים המיועדים לאירועי תרבות המוניים כמו קונצרט ופסטיבל, ולהחיל עליהם רגולציה.
|-
| style="text-align:center;"| Green Cities
! scope="row" | 19 באוקטובר 2017
| מאפשרת לשפר את איכות הסביבה בעיר באמצעות תאים סולריים על גגות מבנים, רכבים חשמליים ואמצעים אחרים של עירוניות בת קיימא. ההרחבה שוחררה עם עדכון חינמי ששינה את אופן הפעולה של זיהום הרעש בכבישים, והוסיף עצים חדשים ומכוניות חשמליות.
|-
| style="text-align:center;"| Parklife
! scope="row" | 24 במאי 2018
| הוספת מגוון של גני חיות, גנים ציבוריים ופארקים לאומיים. נוספו גם מבנים חדשים וסיורי תיירות.
|-
| style="text-align:center;"| Industries
! scope="row" | 10 באוקטובר 2018
| הוספת ענפי תעשייה בעיר ומפעלים שונים, ופיתוח אמצעי לוגיסטיקה ושינוע סחורות. ההרחבה שוחררה עם עדכון חינמי שהוסיף דברים כגון ביתני אגרה.
|-
| style="text-align:center;"| Campus
! scope="row" | 21 במאי 2019
| מאפשרת לייעד אזור כקמפוס אוניברסיטאי מאחד הסוגים הבאים: בית ספר למסחר, מכללה למדעי הרוח או אוניברסיטה. בנוסף כוללת מבנים חדשים כגון מוזיאונים ומתקני ספורט בקמפוס. ההרחבה שוחררה עם עדכון חינמי שהוסיף ספריות ציבוריות ואוטובוסי בית ספר, שעובדים כמו אוטובוסים עירוניים רגילים.
|-
| style="text-align:center;"| Sunset Harbor
! scope="row" | 26 במרץ 2020
| הוספת ייעוד של תעשיית דיג, וכלי רכב חדשים כגון אוטובוסים בין עירוניים, מסוקים ורכבת תחתית. ההרחבה שוחררה עם עדכון חינמי ששינה את מערכת המטרו, והוסיף לה את האפשרות לעבוד גם מעל האדמה.
|-
| style="text-align:center;"| Airports
! scope="row" | 25 בינואר 2022
|מאפשרת לייעד אזור כנמל תעופה ובנוסף כוללת מבנים חדשים כגון מוזיאונים ומטה חברת התעופה. ההרחבה שוחררה עם עדכון חינמי שהוסיף עצים חדשים, ואת היכולת לשנות את העצים שבכבישים.
|-
|Plazas and Promenades
!14 בספטמבר 2022
|מאפשר ליצור אזורים ללא גישה לכלי רכב. ההרחבה שוחררה עם עדכון חינמי שהוסיף כבישים חדשים ופסי מטרו חד כיווניים. 
|}
|}

בנוסף לחבילות ההרחבה הרשמיות של המשחק, קיימים מודים שונים של בניינים וכלי רכב שפותחו על ידי השחקנים וניתנים להורדה והתקנה דרך חנות המשחקים הדיגיטלית סטים.

== ביקורות ==
רוב הביקורות שניתנו ל-Cities: Skylines היו חיוביות, וחלקן טענו שהוא מתעלה על סדרת סים סיטי הוותיקה.<ref></ref> המשחק נחשב כסימולטור מדויק דיו כדי שעיריית סטוקהולם, שבה נמצאים משרדי חברת Paradox Interactive שהפיצה את המשחק, נעזרה בו כדי לתכנן מערכת תחבורה חדשה בעיר.<ref></ref>

להלן הדירוג שניתן על ידי חלק מהמבקרים עם יציאת המשחק בשנת 2015:
{| class="wikitable"
|Destructoid
|9/10
|-
|Game Informer
|8.75/10
|-
|GameSpot
|8/10
|-
|IGN
|8.5/10
|-
|PC Gamer (US)
|86/100
|-
|The Escapist
|חמישה כוכבים
|}
בשנת 2020 דורג המשחק במקום הרביעי בסוגת משחקי הניהול למחשב האישי על ידי האתר Rock, Paper, Shotgun.

== משחק המשך ==
במרץ 2023 הוכרז על משחק המשך ל-Cities: Skylines.<ref></ref> ההמשך, שנקרא Cities: Skylines II, יצא לאור ב-24 באוקטובר 2023 למחשב האישי, וצפוי לצאת בגרסאות לפלייסטיישן 5 ו-Xbox Series X/S ברבעון השני של 2024.<ref></ref>

== קישורים חיצוניים ==

* 

* 

== הערות שוליים ==

קטגוריה:סימולציות ניהול ממוחשבות
קטגוריה:משחקי וידאו משנת 2015
קטגוריה:משחקי לינוקס
קטגוריה:משחקי Windows
קטגוריה:משחקי macOS
קטגוריה:משחקי Xbox One
קטגוריה:משחקי פלייסטיישן 4
קטגוריה:משחקי נינטנדו סוויץ'
קטגוריה:משחקי בניית עיר
קטגוריה:משחקי סימולציית בנייה וניהול
קטגוריה:משחקי וידאו שפותחו בפינלנד